 แบร์ลุสโคนี อดีตผู้นำอิตาลีวัย 83 ปี ถ่ายรูปกับแฟนใหม่ออกสื่อ
คุณปู่ แบร์ลุสโคนี อดีตนายกฯอิตาลีวัย 83 ปี ถ่ายรูปกับแฟนสาวคนล่าสุดออกสื่อ หวังประชดอดีตคู่หมั้นที่กำลังหวานชื่นกับแฟนใหม่ซิลวิโอ แบร์ลุสโคนี อดีตนายกรัฐมนตรี 3 สมัยของอิตาลี ยังชอบใช้สื่อให้เป็นประโยชน์ ล่าสุดอนุญาตให้ปาปารัสซี ถ่ายรูปขณะเดินจูงมือกับ มาร์ธา ฟาสซินา สมาชิกรัฐสภาหญิง วัย 30 ปี ที่เป็นแฟนคนใหม่ล่าสุด ขณะที่ทั้งคู่ออกมาจากบ้านพักในซาร์นิเนีย เมื่อต้นสัปดาห์นี้ภาพนี้ไปปรากฏบนหน้าหนึ่งของสื่อใหญ่หลายสำนัก รวมไปถึงคี (Chi) นิตยสารแนวซุบซิบบันเทิงของบริษัท อาร์โนลโด มอนดาโดรี เอดิโทเร ซึ่งเป็นของลูกสาวแบร์ลุสโคนี โดยบรรดาคนใกล้ชิดกับนายแบร์ลุสโคนีบอกว่า เขาต้องการที่จะแก้แค้น ฟรานเชสกา ปาสเคล อดีตคู่หมั้ยวัย 35 ปีที่เพิ่งเลิกรากันไป เพราะเมื่อไม่กี่วันก่อนหน้านี้ ปาสเคล ถูกปาปารัสซีแอบถ่ายภาพขณะที่เธอเปลือยท่อนบน จุมพิตกับ เปาลา ตูร์ซี วัย 55 ปี แฟนสาวคนใหม่ที่เป็นนักร้องเพลงป๊อปชื่อดัง ขณะที่ทั้งคู่พักผ่อนอยู่บนเรือยอชต์ ซึ่งข่าวนี้คงสร้างความไม่พอใจให้กับอดีตผู้นำอิตาลีที่เป็นเจ้าพ่อสื่อใหญ่ลิวิโอ โคลอมโบ รองบรรณาธิการนิตยสารโอ๊กจี (Oggi) เปิดเผยกับหนังสือพิมพ์เดอะ ไทมส์ ว่า นายแบร์ลุสโคนีรู้ว่าเวลาไหนที่เขาจะต้องเจอกับช่างภาพปาปารัสซี และดูจากภาพลักษณ์ที่ปรากฏออกสื่อ จะเห็นได้ว่ามาร์ธาสวมชุดที่ดูเหมือนออกมาจากภาพวาดเมื่อศตวรรษที่แล้ว อันเป็นการแสดงให้เห็นว่า เขาและเธอต้องการที่จะดูเป็นคนฝ่าย หัวโบราณ ซึ่งตรงกันข้ามกับภาพลักษณ์ของปาสเคล ที่มีความสัมพันธ์สไตล์ คนรุ่นใหม่ แบบหญิงรักหญิงนอกจากนี้ หนังสือพิมพ์ อิล เมสซาจเจโอ (Il Messaggero) ลงภาพนี้พร้อมระบุว่า อดีตผู้นำอิตาลีต้องการสื่อให้อดีตคนรักรู้ว่า เขาเองก็มีชีวิตใหม่แล้วเหมือนกันนายแบร์ลุสโคนี เคยสมรสมาแล้ว 2 ครั้ง มีบุตรธิดารวม 5 คน ภรรยาคนแรกของเขาคือ นางคาร์ลา เอลวิรา ดัลโลกลิโอ ส่วนภรรยาคนที่ 2 คือ นางเวโรนิกา ลาริโอ ซึ่งยังไม่ได้หย่าขาดจากกันอย่างเป็นทางการ เพราะยังตกลงรายละเอียดเกี่ยวกับทรัพย์สินไม่ลงตัว ก่อนที่จะมาคบหากับ ฟรานเชสกา ปาสเคล และประกาศหมั้นหมายกันเมื่อปี 2555 ก่อนที่จะเลิกรากันในเดือนมีนาคมปีที่แล้ว.ที่มา:thetimes.co.uk
คุณปู่ แบร์ลุสโคนี อดีตผู้นำอิตาลีวัย 83 ปี ถ่ายรูปกับแฟนสาวคนล่าสุดออกสื่อ หวังประชดอดีตคู่หมั้นที่กำลังหวานชื่นกับแฟนใหม่
อิตาลี,แบร์ลุสโคนี,ผู้นำอิตาลี,ยุโรป,ซิลวิโอ แบร์ลุสโคนี,ข่าวต่างประเทศ,คอร์รัปชัน